Ritratt: Unsplash .td_uid_2_6161533309b6c_rand.td-a-rec-img{text-align:left}.td_uid_2_6161533309b6c_rand.td-a-rec-img img{margin:0 auto 0 0} L-Italja kisret rekord Ewropew ta' xita nhar it-Tnejn li għadda, bi kważi 737mm ta' xita fi 12-il siegħa. Il-komun ta' Rossiglione f'Genoa kien fost il-postijiet fl-Italja li ntlaqtu l-agħar minn din il-maltempata. F'kitba fuq Facbook, is-sindku ta' Rossiglione, Katia Piccardo, avżat li r-reġjun jinsab f'sitwazzjoni perikoluża minħabba l-għargħar u d-diżastru maħluq mix-xita. Fil-belt ta' Cairo Montenotte, ftit aktar minn 495mm xita niżlu f'temp ta' sitt sigħat, b'konsegwenza li din il-belt spiċċat mgħarrqa. L-awtoritajiet ta' Genoa kellhom jagħlqu l-iskejjel, u ordnaw li jingħalqu l-parks, il-faċilitajiet tal-isport, kif ukoll il-monti tal-belt minħabba l-maltemp estrem. Aktar kmieni din is-sena, il-Ġermanja, il-Belġju, l-Olanda, u l-Lussemburgu wkoll kellhom temp simili għal tal-Italja. Ġermanja: Iktar minn 150 persuna għadhom nieqsa wara l-għargħar F'Lulju li għadda, in-numru ta' mwiet mill-għargħar fil-Ġermanja tela' għal minn tal-inqas 205, filwaqt li fil-Belġju ġew rappurtati tal-anqas 32 mejta. .td_uid_3_6161533309fdb_rand.td-a-rec-img{text-align:left}.td_uid_3_6161533309fdb_rand.td-a-rec-img img{margin:0 auto 0 0}